laion/Wikipedia-Exotic huggingface dataset:
ლორო ბორიჩის სტადიონი

ლორო ბორიჩის სტადიონი (ალბ. Stadiumi Loro Boriçi) — მრავალფუნქციური სტადიონი შკოდერში, ალბანეთში. საშინაო მატჩებს სტადიონზე მართავს საფეხბურთო კლუბი „ვლაზნია“ და ძირითადად გამოიყენება საფეხბურთო მატჩებისთვის. სტადიონზე მუშაობა დაიწყო 1950 წლის 17 მაისს და გაიხსნა 1952 წლის 1 მაისს. სახელი დაერქვა კომუნისტი პარტიზანის ვოიო კუშის პატივსაცემად. 1980-იან წლებში ჩაუტარდა რეკონსტრუქცია. 1990 წელს, ალბანეთში კომუნისტური წყობილების დაცემის შემდეგ სტადიონს სახელი შეცვალა ყოფილი ფეხბურთელის, ლორო ბორიჩის პატივსაცემად. 2003 წლის 29 მარტს „ლორო ბორიჩი“ მასპინძლობდა ალბანეთსა და რუსეთის ნაკრებს შორის გამართულ 2004 წლის ევროპის ჩემპიონატის საკვალიფიკაციო მატჩს. მატჩი დასრულდა ალბანელთა გამარჯვებით 3-1. 2016 წელს მეორედ ჩაუტარდა რეკონსტრუქცია და ტევადობა 16,022-მდე გაიზარდა. „ქემალ სტაფას“ შემდეგ „ლორო ბორიჩი“ სიდიდით მეორე სტადიონია ალბანეთში. ელბასან არენა შეგიძლიათ იხილოთ მედიაფაილები თემაზე „ლორო ბორიჩის სტადიონი“ ვიკისაწყობში. ლორო ბორიჩის სტადიონი Facebook-ზე Loro Borici Reconstruction Project ↑ https://int.soccerway.com/teams/albania/ks-vllaznia-shkoder/70/ ↑ Historia e stadiumit kombëtar Loro Boriçi ↑ Albania football team defeated Russia 3:1, 29 March 2003 EU-Football.info ↑ World Stadiums - Stadiums in Albania. World Stadiums. დაარქივებულია ორიგინალიდან — 2017-07-25. ციტირების თარიღი: 30 ივლისი, 2010.
აჰმადუ აჰიჯოს სტადიონი

აჰმადუ აჰიჯოს სტადიონი — მრავალფუნქციური სტადიონი კამერუნის დედაქალაქ იაუნდეში. ძირითადად გამოიყენება საფეხბურთო მატჩებისთვის, მაგრამ ასევე აღჭურვილია მძლეოსნობისთვის საჭირო ობიექტებით. სტადიონი 1972 წელს აშენდა და 42 500 მაყურებელს იტევს. 2016 წლის აფრიკის ქალთა საფეხბურთო ჩემპიონატის წინ სტადიონს რეკონსტრუქცია ჩაუტარდა. 1980 წელს სტადიონზე გამართულ ერთ-ერთ მატჩზე მაყურებელთა რეკორდული რაოდენობა 120 000 ადამიანი დაფიქსირდა. სტადიონს იყენებს კამერუნის საფეხბურთო ნაკრები და საფეხბურთო კლუბები „კანონ იაუნდე“ და „ტონერი“. ფოტოები დაარქივებული 2018-02-27 საიტზე Wayback Machine. worldstadiums.com-ზე ფოტოები fussballtempel.net-ზე ↑ „Nigeria beat Cameroon to win the 2016 women's Africa Cup of Nations“. ↑ https://www.11v11.com/teams/cameroon/tab/stats/option/attendances/
მადი ჟაკიპბაიევი

მადი ჟაკიპბაიევი (დ. 21 მარტი, 2000) — ყაზახი ფეხბურთელი, რომელიც თამაშობს „ასტანასა“ და ყაზახეთის 17 წლამდელთა ნაკრებში, ნახევარმცველის პოზიციაზე. პროფესიული კარიერა დაიწყო 2016 წელს, ყაზახეთის კლუბ „ასტანაში“. ყაზახეთის 17 წლმდელთა ნაკრებში თამაშობს 2015 წლიდან. მადი ჟაკიპბაიევი — Soccerway ↑ Madi Zhakypbayev soccerway.com
შონ მიურეი

შონ უილიამ მიურეი (ინგლ. Sean William Murray; დ. 1965, სანტა-ბარბარა, კალიფორნია) — ამერიკელი კინოფილმების, სატელევიზიო სერიალებისა და ვიდეო თამაშების კომპოზიტორი. დაწერილი აქვს მუსიკა ბევრი ფილმისთვის, რომელთა შორისაცაა „ბაფი–ვამპირების გამანადგურებელი“, „სურათების მძარცველები“ და „ღმერთი, ეშმაკი და ბობი. აგრეთვე ვიდეო თამაშებისთვის, როგორებიც არის „True Crime: Streets of LA“, „True Crime: New York City“, „Counter-Strike: Global Offensive“. 2008 წელს მიურეიმ დაიწყო თანამშრომლობა დეველოპერულ კომპანია Treyarch-თან და შექმნა საუნდტრეკები თამაშებისთვის: „Call of Duty: World at War – Final Fronts“, „Call of Duty: World at War“, „Call of Duty: Black Ops“. ოფიციალური საიტი Featured on Cakewalk website დაარქივებული 2011-06-27 საიტზე Wayback Machine. . ↑ OST Collector. დაანონსდა CoD: Black Ops-ის გამოსვლის თარიღი. Game-OST. ციტირების თარიღი: 12 ნოემბერი, 2010. ↑ Biography. კომპოზიტორის ოფიციალური საიტი. დაარქივებულია ორიგინალიდან — 2012-04-03. ციტირების თარიღი: 29 ივნისი, 2009.
პიკასოს მუზეუმი (ბარსელონა)

პიკასოს მუზეუმი (კატ. Museu Picasso) — ხელოვნების მუზეუმი ქალაქ ბარსელონაში. მუზეუმში წარმოდგენილია პიკასოს 4 000-ზე მეტი ნამუშევარი. პაბლო პიკასომ ბავშვობა და ახალგაზრდობა ბარსელონაში გაატარა. მისი ცხოვრების დიდი ნაწილი ამ ქალაქთან იყო დაკავშირებული. პიკასოს თავისი პირველი ნამუშევრები სწორედ ამ ქალაქმა შთააგონა. მუზეუმი 1963 წლის 9 მარტს, პიკასოს ახლო მეგობრისა და მდივნის, ხაიმე საბარტესის მიერ, მხატვრის სიცოცხლეშივე, დაარსდა. მუზეუმმა პირველად საბარტესის პერსონალურ კოლექციას უმასპინძლა. მუზეუმს ბარსელონას გოტიკურ კვარტალში ხუთი შენობა უკავია. შენობები XIII -XV საუკუნეებით თარიღდება: აგილარის სასახლე (Palau Aguilar), ბარონ კასტელეტის სასახლე (Palau del Baró de Castellet), მექას სასახლე (Palau Meca), მაურის სახლი (Casa Mauri) და ფინესტრესის სასახლე (Palau Finestres). პაბლო პიკასო პიკასოს მუზეუმი (პარიზი) ოფიციალური საიტი ↑ Directorio de Museos y Colecciones de España <a href="https://wikidata.org/wiki/Track:Q56246649"></a> ↑ http://www.blogmuseupicassobcn.org/2018/02/the-museu-picasso-will-host-four-exhibitions-2018/?lang=en ↑ კატალონიის კულტურული მემკვიდრეობის საიტი ↑ "პიკასო ბარსელონაში" ↑ მუზეუმის ოფიციალური საიტი
ტრინიდადი და ტობაგოს ისტორია

ტრინიდადი და ტობაგოს ისტორია კუნძულზე ინდიელების დასახლებით იწყება, კონკრეტულად კარიბებითა და არავაკებით. კუნძულები ქრისტეფორე კოლუმბმა 1498 წელს, მესამე მოგზაურობის დროს აღმოაჩინა. ტრინიდადი ესპანეთის შემადგენლობაში 1797 წლამდე რჩებოდა, თუმცა ძირითადად ფრანგი კოლონისტებით იყო დასახლებული. პარიზის სამშვიდობო ხელშეკრულებით 1814 წელს ის ბრიტანეთის ხელში გადავიდა. 1889 წელს ორივე კუნძული ერთ კოლონიად გაერთიანდა. ტრინადადი და ტობაგომ ბრიტანეთისგან დამოუკიდებლობა 1962 წელს მოიპოვა, ხოლო 1976 წელს რესპუბლიკა გახდა. Reid, Basil A. (2003). Developing GIS-based weights of evidence predictive models of pre-Columbian sites in Trinidad. Alvin Redman, London..  Carmichael, Gertrude (1961). The History of the West Indian Islands of Trinidad and Tobago, 1498–1900. Alvin Redman, London.  Aleong, Joe Chin, and Edward B. Proud. 1997. The Postal History of Trinidad and Tobago, Heathfield, East Sussex, England: Proud-Bailey Co. Ltd, ISBN 1-872465-24-2 ვიკისაწყობში არის გვერდი თემაზე: ტრინიდადი და ტობაგოს ისტორია Tobago: The history of the Dutch and Courlanders settlements A detailed timeline of events in Trinidad's Oil History by the Geological Society of T&T. Guanaguanare - the Laughing Gull. Carib Indians in Trinidad - includes 2 videos ↑ Railroad Map of Trinidad (1925). ციტირების თარიღი: 25 October 2013.
ტოფიკ ბაქიხანოვი

ტოფიკ აჰმედაღა ოღლი ბაქიხანოვი (აზერ. Tofiq Əhmədağa oğlu Bakıxanov) (დ. 8 დეკემბერი, 1930, ბაქო, აზერბაიჯანი)— აზერბაიჯანელი კომპოზიტორი, აზერბაიჯანის სახალხო არტისტი. ტოფიკ ბაქიხანოვი, ბაქოელი ხანების მემკვიდრე, დაიბადა 1930 წლის 8 დეკემბერს ქალაქ ბაქოში, რესპუბლიკის სახალხო არტისტის აჰმედ-აღა ბაქიხანოვის ოჯახში. თავისი მუსიკალური მოღვაწეოპბა მან დაიწყო როგორც მევიოლინემ. 1953 წელს ტ. ბაქიხანოვი ამთავრებს აზერბაიჯანის სახელმწიფო კონსერვატორიას ვიოლინოს კლასს, სადაც მას ასწავლიდა ა.ნ.ამიტონი, ხოლო 1957 წელს კომპოზიციის კლასი, სადაც ტოფიკ ბაქიხანოვის ხელმძღვანელი იყო ყარა ყარაევი. 1950—1953 წლებში მუშაობდა მევიოლინედ აზერბაიჯანის ფილარმონიასთან არსებულ ტრიოში. 1953 წლიდან ასწავლიდა და ხელმძღვანელობდა ა. ზეინალის სახელობის ბაქოს მუსიკალურ სასწავლებელში. 1966 წლიდან ხელმძღვანელობდა ხელოვნების განყოფილებას, ხოლო 1968 წლიდან ხელმძღვანელობდა სანოტო-მუსიკალურ განყოფილებას “აზერნეშრის“ გამომცემლობაში. 1970 წლიდან ტ. ბაქიხანოვი მუშაობდა აზერბაიჯანის კონსერვატორიის კამერული ანსამბლის კათედრის მასწავლებლად და დეკანად.
ბაქოს ეშმაკის ბორბალი

ბაქოს ეშმაკის ბორბალი (აზერ. "Seytan çarxı" attraksionu) — 60 მეტრის სიმაღლის ეშმაკის ბორბალი, მდებარე აზერბაიჯანის დედაქალაქ ბაქოში, ზღვისპირა ეროვნული პარკის ახალ ბულვარულ ნაწილში, გაჭიმულია სახელმწიფო დროშის მოედნამდე. მშენებლობა დაიწყო 2013 წლის სექტემბერში ჰოლანდიური ფირმის Dutch Wheels პროექტის მიხედვით. მანამდე კი, სადამკვირვებლო ბორბალი, რომლის სიმაღლე მხოლოდ 30 მეტრი იყო, უკვე ფუნქციონირებდა ბაქოში. მოლოდინი იყო, რომ ეშმაკის ბორბალი იქნებოდა მიღებული ექსპლუატაციაში 2013 წლის ნოემბერ-დეკემბერში. დაგვიანების მიზეზი გაახმოვანა მინისტრთა კაბინეტთან არსებული ზღვისპირა ბულვარის მმართველობის უფროსის მოადგილემ ნაზიმ მეჯიდოვმა, მისი განცხადებით ბორბალს ესაჭიროებოდა მრავალი შემოწმება. 2014 წლის თებერვალში ჰოლანდიურმა კომპანიამ, რომელიც სპეციალიზებულია ეშმაკის ბორბალის გამოცდით მიიღო ექსპლუატაციაში გარკვეული ტესტების ჩატარების შემდეგ. საბოლოოდ, 2014 წლის 10 მარტს, სადამკვირვებლო ბორბალი გაიხსნა. გახსნის ცერემონიას ესწრებოდნენ აზერბაიჯანის პრეზიდენტი ილჰამ ალიევი და მისი მეუღლე მეჰრიბან ალიევა. 2014 წლის 12 მარტს, 11 საათზე ეშმაკის ბორბალი გაიხსნა როგორც ადგილობრივი მაცხოვრებლებისათვის, ასევე დედაქალაქის სტუმრებისათვის. ↑ 1.0 1.1 Ильхам Алиев принял участие в церемонии открытия современного аттракциона-панорамы в новой бульварной части Приморского национального парка ↑ 2.0 2.1 Новое «чёртово колесо» диаметром 60 м на территории нового Бакинского бульвара будет сдано в эксплуатацию в ноябре. დაარქივებულია ორიგინალიდან — 2014-03-17. ციტირების თარიღი: 2018-02-24. ↑ 3.0 3.1 Почему задерживается открытие "чертова колеса" в Баку? ↑ Панорама Баку с нового «Чертового колеса»
ტუფანი

ტუფანი (აზერ. Tufan) ან ტუფანდაღი (აზერ. Tufandağ) — ზაფხულის და ზამთრის სათხილამურო კურორტი, რომელიც მდებარეობს გაბალაში, აზერბაიჯანი. რეკრეაციული ზონა. წლის ნებისმიერ დროს შესაძლებელია საბაგიროთი მგზავრობა. ზამთარში - მოხმარებლებს ემსახურება სათხილამურო სკოლა. დღის განმავლობაში, სათხილამურო კომპლექსი „ტუფანი“ ემსახურება სამი ათას ადამიანს. კომპლექსის მშენებლობა ორი წლის განმავლობაში გრძელდებოდა. 2014 წლის 3 იანვარს გაიხსნა ზაფხულის და ზამთრის კურორტის სათხილამურო პირველი ეტაპი. „ტუფანი“-ს გახსნას დაესწრო აზერბაიჯანის პრეზიდენტი ილჰამ ალიევი. კომპლექსის მშენებლობის პირველ ეტაპზე მთლიანად აშენდა ოთხი საბაგირო. დასრულდა ათიდან 5 სათხილამურო ფერდობის მშენებლობა. ყველა სათხილამურო ბილიკი აღჭურვილია „ხელოვნური თოვლის“ სისტემით. ტუფანი
შაჰის მეჩეთი

შაჰის მეჩეთი ან ქეი-კუდაბის მეჩეთი (აზერ. Şah məscidi və ya Keyqubad məscidi) — მეჩეთი აზერბაიჯანში. მდებარეობს შირვანშაჰების სასახლის ძველი სასახლის ზემო ეზოში ქალაქ ბაქოში. შირვანშაჰების სასახლის შენობის უკან, სეიდ იაჰია ბაკუვის მავზოლეუმის წინ. შენობას სახელი ეწოდა დამკვეთის შირვანშაჰ შეიჰ-კუდაბის (1317-1348) პატივსაცემად. მეჩეთი შედგება მართკუთხა დარბაზისგან და პატარა დერეფნისგან მის წინ. დარბაზის ცენტრში ოთხი სვეტია. მართკუთხა გეგმის მეჩეთი გაერთიანებულია მისაღებთან. შენობის ზუსტი ისტორია და ფუნქცია საკამათოა. ქამილ ფარხადოღლუ თავის წიგნში „იჩერი შეჰერ-“ში წერს, რომ შეიჰ ქეი-კუდაბის მეჩეთში ასევე ფუნქციონირებდა მედრესე, რომელიც დერვიშის აკლდამის მიმდებარედაა. მეჩეთს ასევე სეიდ იაჰია ბაკუვიც იყენებდა როგორც მედრესეს. სეიდ იაჰია ბაკუვის მასწავლებლობის შესახებ ასევე ა. ბაქიხანოვიც წერდა: მეჩეთის ოთახში, სადაც იგი ლოცულობდა, მისი სკოლა და მისი საფლავი არის. მეჩეთი სომხების მიერ იქნა გადამწვარი 1918 წლის ინციდენტის დროს. მეჩეთის სამხრეთ ნაწილში არის საფლავი. მეჩეთი შედგება მართკუთხა დარბაზისგან და მის წინ არსებული პატარა დერეფნისგან. ცენტრში არსებობს ოთხი სვეტი. მართკუთხა გეგმის მეჩეთი გაერთიანებულია შესასვლელთან. მეჩეთის საფუძვლის გეგმა მეჩეთის მონაკვეთი მეჩეთის ხედი ↑ Fərhadoğlu 2006, С. 124 ↑ Fərhadoğlu 2006, С. 125 ↑ Fərhadoğlu 2006, С. 102
სესარ ლუის მენოტი

სესარ ლუის მენოტი (ესპ. César Luis Menotti; დ. 5 ნოემბერი, 1938, როსარიო, არგენტინა — 5 მაისი, 2024, ბუენოს-აირესი, არგენტინა) — არგენტინელი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე. იყო არგენტინის ეროვნული საფეხბურთო ნაკრების მთავარი მწვრთნელი 1978 წლის არგენტინისა და 1982 წლის ესპანეთის მსოფლიო ჩემპიონატებზე. არგენტინული სპორტული პრესის შეფასებით, არგენტინაში მოღვაწე მწვრთნელებს შორის ყველა დროის ერთ-ერთ საუკეთესო მწვრთნელად და ფეხბურთის სპეციალისტადაა მიჩნეული. სათამაშო კარიერის განმავლობაში, სხვადასხვა დროს იცავდა: აველიანედას „რასინგ კლუბის“, „ბოკა ხუნიორსის“, „ნიუ-იორკ ჯენერალსის“, „სანტოსისა“ და არგენტინის ეროვნული ნაკრების ღირსებას. საკლუბო კარიერას 1969 წელს, სან-პაულუს „ჟუვენტუსის“ რიგებში ასრულებს. 1962–1968 წლებში არგენტინის ეროვნული ნაკრების ღირსებას იცავს, რომლის შემადგენლობაში 11 შეხვედრას ატარებს და 2 ბურთი გააქვს. სამწვრთნელო საქმიანობას 1970 წელს, „ნიუელს ოლდ ბოისში“ იწყებს. პირველ სერიოზულ წარმატებას კი „ურაკანის“ მთავარი მწვრთნელის რანგში აღწევს, როდესაც გუნდთან ერთად 1973 წლის არგენტინის პრიმერა დივიზიონის მეტროპოლიტანოს ჩემპიონატში იმარჯვებს. 1974 წელს, სესარ ლუის მენოტის, არგენტინის ეროვნული ნაკრების მთავარი მწვრთნელის პოსტს სთავაზობენ. ბოკა ხუნიორსი არგენტინის პრიმერა დივიზიონი: 1965 სანტოსი პაულისტას ჩემპიონატი: 1968 ურაკანი მეტროპოლიტანო: 1973 ბარსელონა ესპანეთის სამეფო თასი: 1983 ესპანეთის ლიგის თასი: 1983 ესპანეთის სუპერთასი: 1983 არგენტინა მსოფლიო ჩემპიონატი ჩემპიონი: 1978 არგენტინის ახალგაზრდული ნაკრები მსოფლიო ახალგაზრდული ჩემპიონატი ჩემპიონი: 1979 Robinson, Michael; Hope-Smith, R. G., Soccer: The International Line-ups & Statistics Series; Argentina 1971-1997, Cleethorpes: Soccer Books Ltd, 1998. თორელი, გ., უძლიერესი გუნდების მესაჭენი // „ლელო“, 28 იანვარი, 1978, № 20 (6085), გვ. 3. გუგუშვილი, ნ., არ-გენ-ტი-ნა! დიდი ფეხბურთის ზეიმი // გაზ. „ლელო“, 26 ოქტომბერი, 1978, № 211 (6266), გვ. 3–4. თორელი, გ., ორი სპეციალისტი — ფეხბურთის პრობლემებზე // „ლელო“, 2 დეკემბერი, 1979, № 230 (6541), გვ. 4. ვიკისაწყობში არის გვერდი თემაზე: სესარ ლუის მენოტი ბიოგრაფია — Todo-Argentina ↑ Argentine Squads in the World Cups (World Cup 1978) ↑ Argentine Squads in the World Cups (World Cup 1982) ↑ Menotti was right. coachesvoice.com. დაარქივებულია ორიგინალიდან — 2021-09-22. ციტირების თარიღი: 2022-05-09. ↑ César Menotti. todo-argentina.net ↑ Cesar Luis Menotti. futbolfactory ↑ Get-well wishes to Argentina's El Flaco whose football moved the world ↑ Vickery, Tim. Menotti goes back to his roots. BBC News. ↑ Cesar Luis Menotti. ↑ Argentina National Team Players 1964–1998 ↑ Cesar Luis Menotti – Association of Football Statisticians ↑ Cesar Luis Menotti at National Football Teams ↑ 12.0 12.1 Fernández Moores, Ezequiel. Huracán y el '73. La Nación. ↑ Lo que Carrascosa calló durante 20 años ↑ César Luis Menotti ↑ 1978 FIFA World Cup Argentina ™
ანგელოზები და დემონები

ანგელოზები და დემონები (ინგლ. Angels and Demons) — დენ ბრაუნის ბესტსელერად ქცეული რომანი. წიგნი მოგვითხრობს ჰარვარდის პროფესორ რობერტ ლენგდონის თავგადასავლის შესახებ. წიგნი გამოიცა 2000 წელს. 2009 წელს გამოვიდა ამავე სახელწოდების ფილმი, რომლის რეჟისორია რონ ჰოვარდი. ჰარვარდის ცნობილი სიმბოლოების ექსპერტი პროფესორი რობერტ ლენგდონი ჩადის რომში, რათა ამოხსნას ერთ-ერთი ფიზიკოსის სიკვდილი. მოკლულს მკერდზე ამოტვიფრული აქვს მისტერიული სიმბოლო. პროფესორი ფიქრობს, რომ ეს შეიძლება იყოს ძველი საძმოს — ილუმინატების საიდუმლო ორდენის აღორძინება. ეს იყო ყველაზე ძლიერი მიწისქვეშა ორგანიზაცია, რომელიც ოდესმე არსებობდა. ილუმინატებმა მოიპარეს საშიში იარაღით აღჭურვილი კონტეინერი და მზად არიან გამოუცხადონ ომი მათ დაუძინებელ მტერს — კათოლიკურ ეკლესიას. ლენგდონის ეჭვები მაშინ დასტურდება, როდესაც ვატიკანის ცენტრში მოხდება აფეთქება, სადაც შეკრებილია კონკლავი ახალი რომის პაპის ასარჩევად. ლენგდონს გამოძიებაში ეხმარება იტალიელი პროფესორი ვიტორია ვეტრა. დენ ბრაუნი ანგელოზები და დემონები წიგნი „ანგელოზები და დემონები“
ჩაის ფოთლის კრეფა

ჩაის ფოთლის კრეფა — ჩაის მოსავლის აღების აგროტექნიკური ღონისძიება. შრომატევადი სამუშაოა. მასზეა დამოკიდებული არა მარტო მოსავლის რაოდენობა, ნედლეულის ხარისხი, მკრეფავთა შრომისნაყოფიერება, ასევე ამ მცენარის ცხოველმყოფელობა და სიცოცხლის ხანგრძლივობა. ჩაის ფოთლის კრეფის ბიოლოგიური საფუძველი ისაა, რომ კრეფის მთელი სეზონის განმავლობაში (აპრილიდან ოქტომბრის ჩათვლით) შერჩევით მოიკრიფოს 2–3-ფოთლიანი ნაზი დუყები იმ ანგარიშით, რომ ჩაის დასამზადებლად მაღალხარისხოვანი ნედლეული მიიღონ. გარდა ამისა, ბუჩქზე ფოთლებს იმ რაოდენობით ტოვებენ, რამდენიც საჭიროა მრავალი წლის განმავლობაში მცენარის არსებობისა და ცხოველმყოფელობის შესანარჩუნებლად. ჩაის ფოთლის კრეფას იწყებენ პლანტაციის გაშენებიდან მე-4–მე-5 წელს, ბუჩქების მესამე ფორმირებითი გასხვლის დროს. ამასთანავე ცდილობენ ვარჯის საბოლოო ფორმირებას. ამ მიზნით გვერდით ტოტებზე ფოთოლს მანამ არ კრეფენ, სანამ ტოტი ბუჩქის საერთო სიმაღლეს (50 სმ) არ მიაღწევს. 10-12 წლის ჩაის პლანტაცია უკვე სრულმოსავლიანია. საქართველოში ჩაის ფოთლის კრეფა აპრილ-მაისში იწყება, მაშინ როცა ბუჩქზე განვითარდება 4–5-ფოთლიანი დუყები (15-20 %). კრეფენ 2–3-ფოთლიან ნაზ დუყებს, ხოლო ნეკებზე ტოვებენ ორ-ორ ნორმალურ ფოთოლს და თევზა ფოთოლს. ივნისში 3–4-ფოთლიანი ყლორტებიდან იკრიფება 2–3-ფოთლიანი დუყები. ნეკზე კი ტოვებენ თითო ნორმალურ ფოთოლს და თევზა ფოთოლს. ივლისიდან სეზონის ბოლომდე იკრიფება 2–3-ფოთლიანი ნაზი დუყები და ნეკზე ტოვებენ მხოლოდ თევზა ფოთოლს. მსოფლიოში ჩაის ფოთლის კრეფა ძირითადად ხელით წარმოებს. ყოფილ სსრკ-სა და იაპონიაში მანქანური წესით ჩაის ფოთლის კრეფაში მნიშვნელოვანი შედეგები იყო და არის მიღწეული. საქართველოში შექმნილია ჩაის ფოთლის შერჩევით პრინციპზე კრეფის რამდენიმე ტიპის მანქანა. ფირცხალაიშვილი ს., ქართული საბჭოთა ენციკლოპედია, ტ. 11, თბ., 1987. — გვ. 74-75.
კარიბები (ხალხი)

კარიბები, ასევე ცნობილი, როგორც კალინაგო — ინდიელ ტომთა ჯგუფი სამხრეთ ამერიკაში, მცირე ანტილის კუნძულების მკვიდრი მოსახლეობა. ისინი სავარაუდოდ წარმოშობილი არიან სამხრეთ ამერიკის კონტინენტზე მცხოვრები კალინას ხალხისგან, თუმცა კარიბული ენების ჯგუფის განსხვავებულ ენაზე საუბრობენ. ესპანელებთან კონტაქტის მომენტში კარიბები დომინანტ ჯგუფს წარმოადგენდნენ, ამიტომაც ეწოდათ კუნძულებს მათი სახელი. ისინი ცხოვრობდნენ ვიდვარდის კუნძულებზე, დომინიკზე და სავარაუდოდ სამხრეთ ქარზურგა კუნძულებზე. ისტორიულად ითვლებოდა, რომ მათი წინაპრები მოვიდნენ კონტინენტიდან და დაიპყრეს კუნძულები. ზოგიერთი ისტორიკოსი მიიჩნევს, რომ კონტინენტიდან მოსულმა მცირე ჯგუფებმა დაიპყრეს კუნძულები და შეინარჩუნეს ძველი ტრადიციები, თუმცა ადგილობრივი მოსახლეობის სასაუბრო ენა მიიღეს. კოლონიზაციის ადრეულ პერიოდში, კარიბებს მებრძოლი ხალხის რეპუტაცია ჰქონდათ, რომლებიც მეზობელ კუნძულებს ესხმოდნენ თავს. მიიჩნეოდა, რომ ისინი კანიბალიზმს მისდევდნენ. ესპანელი კონკისტადორების მიხედვით, ისინი ადამიანის ხორცს რეგულარულად მოიხმარდნენ. არქეოლოგიური კვლევები ადასტურებს ადამიანის ხორცის რიტუალურ გამოყენებას. დღეს კარიბების შთამომავლები ისევ ცხოვრობენ ანტილის კუნძულებზე. Patrick Leigh Fermor, The Traveller's Tree, 1950, pp. 214–5 ქართული საბჭოთა ენციკლოპედია, ტ. 5, თბ., 1980. — გვ. 404. The Quest of the Carib Canoe დაარქივებული 2013-09-11 საიტზე Wayback Machine. Mainland Carib artwork დაარქივებული 2018-06-12 საიტზე Wayback Machine. , National Museum of the American Indians Yurumein (Homeland): A Documentary on Caribs in St. Vincent Guanaguanare - the Laughing Gull. Carib Indians in Trinidad - includes 2 videos ↑ [1] დაარქივებული 2016-03-08 საიტზე Wayback Machine. , "Change from Carib to Kalinago now official", Dominica News Online ↑ Rouse, Irving (1992). The Tainos. Yale University Press, გვ. 21. ISBN 0300051816. ციტირების თარიღი: May 22, 2014.  ↑ Rouse, Irving (1992). The Tainos. Yale University Press, გვ. 22–23. ISBN 0300051816. ციტირების თარიღი: May 22, 2014.
ჩაის ფოთლის მახარისხებელი მანქანა

ჩაის ფოთლის მახარისხებელი მანქანა — ჩაის მინარევებისაგან გასაწმენდი მანქანა. ჩაის ფოთლის მახარისხებელი მანქანა სტაციონალურია. ჩაის მწვანე მასას ყრიან ბუნკერში, საიდანაც იგი მიმწოდი ტრანსპორტიორით გადაეცემა ფოთლის გამშლელ ტრანსპორტიორს, რომელიც ფოთლის თანაბარ თხელ ფენას აწვდის ძირითად მახარისხებელ ტრანსპორტიორს. მისი საშუალებით ფოთლები მოხვდება ჯერ პირველი საჰაერო მილის მოქმედების ზონაში, სადაც გამოიყოფა უხეში და შედარებით დიდი აფრიანობის კოეფიციენტის მქონე მასა. გამოყოფილი მასა ქვემოდან მიეკვრება გამომტან ტრანსპორტიორს და ჩაიყრება ყუთში (IV). დარჩენილი მასა გაივლის მეორე საჰაერო მილს. აქ გამოყოფილი მცირედ გაუხეშებული ფოთოლი გამომტანი ტრანსპორტიორიდან იყრება ყუთში (III). ტრანსპორტიორზე დარჩენილი მასა გაიყოფა ორ ფრაქციად. ჰაერით შეწოვილი მეორე ფრაქცია გამომტანი ტრანსპორტიორიდან ჩაიყრება ყუთში (II), ხოლო ტრანსპორტიორზე დარჩენილი მინარევებისაგან გათავისუფლებული ნაზი დუყები დაგროვდება ყუთში (I). ჭელიძე ვ., ქართული საბჭოთა ენციკლოპედია, ტ. 11, თბ., 1987. — გვ. 75.
ჩაის ფოთლის საფიქსაციო მანქანა

ჩაის ფოთლის საფიქსაციო მანქანა — უწყვეტი მოქმედების მანქანა, რომელშიც ჩაის ფოთლის ფიქსაცია და შეშრობა გაერთიანებულია ერთ პროცესში. აგრეგატში ფიქსაციისათვის გამოყენებულია ტენიანი ცხელი ჰაერი. ჩაის ფოთლის საფიქსაციო მანქანას ჩაის ფოთოლს აწვდის კონვეიერი. აქედან სექტორული ჩამტვირთავი დოლით ჩაის ფოთოლი ჩაიტვირთება საფიქსაციო საკანში, რომლის გვერდები აწყობილია იზოლირებული თუჯის ფილებისაგან. საფიქსაციო საკანში განლაგებულია ლითონისბადიანი ოთხი კონვეიერი. ჩამტვირთავი დოლიდან ჩაი იყრება ზედა კონვეიერზე. ამავე დროს კალორიფერიდან გამოსული ცხელი ჰაერი შემრევ საკანში მოხედრის შემდეგ ვენტილატორით იჭირხნება და დიფუზორის გავლით ხვდება საფიქსაციო საკანში. ჩაის ფოთოლი გაივლის ოთხივე კონვეიერს (ზემოდან ქვემოთ) და 300-400 გ/კგ ტენის შემცველი და 170-180 °C-მდე გახურებული ჰაერით განიცდის ფიქსაციას, შრება და იყრება გამომტან დასაყოვნებელ ტრანსპორტიორზე. ნამუშევარი ჰაერის ნაწილი მილით ატმოსფეროში გადის, ხოლო ნაწილი დიფუზორის გავლით კვლავ კალორიფერში ხვდება. ბიბილეიშვილი ვ., ქართული საბჭოთა ენციკლოპედია, ტ. 11, თბ., 1987. — გვ. 75.
ჩაის ფოთლის საღნობ-საფიქსაციო მანქანა

ჩაის ფოთლის საღნობ-საფიქსაციო მანქანა — კომბინირებული აგრეგატი, რომლითაც შეიძლება ჩაის] ფოთლის გადამუშავება როგორც მწვანე, ისე შავი ბაიხაოს ჩაის მისაღებად. მწვანე ბაიხაოს ჩაის წარმოებისას ერთდროულად მიმდინარეობს მწვანე ფოთლის ფიქსაცია (დაორთქვლა), შეშრობა და დაყოვნება 138 წთ-ის განმავლობაში. ჩაის ფოთოლი დახრილი კონვეიერით ფიქსაციისთვის გადაეცემა 3 მ სიგრძის ჰერმეტულ საკანს, რომელიც მოწყობილია პირველადი კონვეიერის ზონაში. საორთქლავი კამერა იზოლირებულია ფარებით. საორთქლავი კამერიდან გამოსული ფოთოლი პირველ, მეორე და მესამე კონვეიერებზე შეშრება (ტენიანობა 60-62 %), ხოლო მეოთხე და მეხუთე კონვეიერებზე დაყოვნდება, რის შემდეგ შეიძლება ფოთლის გრეხა. აგრეგატში ჩაის ფოთლის ღნობის ჩასატარებლად საკმარისია ორთქლის ვენტილის ჩაკეტვა, საიზოლაციო ფარების მოხსნა და პირველი კონვეიერის ცამეტკბილიანი ვარსკვლავას შეცვლა ოცდაათკბილიანი ვარსკვლავათი. ბიბილეიშვილი ვ., ქართული საბჭოთა ენციკლოპედია, ტ. 11, თბ., 1987. — გვ. 75.
ალინა ზაგიტოვა

ალინა ზაგიტოვა (რუს. Алина Загитова; დ. 18 მაისი, 2002, იჟევსკი, უდმურტეთი, რუსეთი) — რუსი მოციგურავე, რომელიც გამოდის ქალთა ციგურაობის ერთეულთა პროგრამაში. 2018 წლის ზამთრის ოლიმპიური ჩემპიონი პირად ჩათვლაში, ხოლო ვერცხლის მედალოსანი გუნდურ ჩათვლაში. ფიგურულ სრიალში ევროპის ჩემპიონი 2018 წელს. ფიგურულ სრიალში 2017-2018 წლების გრან-პრის გამარჯვებული. ფიგურულ სრიალში მსოფლიო ჩემპიონი იუნიორთა შორის (2017 წწ., რუსეთის ჩემპიონი (2018 წელს). 2018 წლის იანვრის მონაცემებით მოციგურავეთა საერთაშორისო კავშირის მსოფლიო რეიტინგში იკავებს მე-5 ადგილს. ↑ Чемпионат мира среди юниоров по фигурному катанию. Тайбей (Китайский Тайбэй/Тайвань).. ↑ Биография российской фигуристки Алины Загитовой // ТАСС, 23.02.2018 ↑ „Фигуристам Загитовой и Коляде присвоено звание заслуженного мастера спорта РФ“. ТАСС. 14 февраля 2018. ციტირების თარიღი: 2018-02-19. შეამოწმეთ თარიღის პარამეტრი |date=-ში (დახმარება) ↑ ISU World Standings for Figure Skating and Ice Dance. ИСУ. ციტირების თარიღი: 2017-09-30.
ჩაის ფოთლის საჭრელი მანქანა

ჩაის ფოთლის საჭრელი მანქანა — უწყვეტი ქმედების მანქანა, რომლის დანიშნულებაა ჩაის ფოთლის ქსოვილ-უჯრედოვანი სტრუქტურის დარღვევა და მისი შემდგომი დაქუცმაცება. ჩაის ფოთლის საჭრელი მანქანის ძირითადი ნაწილებია ბუნკერი, შნეკების საკანი, ორი ურთიერთსაწინააღმდეგო მიმართულებით მბრუნავი შნეკი, რომელთაგან ერთი ფრთიანია, ხოლო მეორეს აქვს 45°-ით ალესილი სამკუთხა ხვიები. ისინი დანების როლს ასრულებენ. შნეკები ბრუნვით მოძრაობას ღებულობენ ელექტროძრავადან ღვედური გადაცემის, რედუქტორისა და ქუროს საშუალებით და ურთიერთსაწინააღმდეგო მიმართულებით ბრუნავენ. ბუნკერში ჩატვირთული ჩაის ფოთოლი გადაეცემა შნეკების საკანს. შნეკების ხვიებს შორის მოხვედრილი ფოთოლი გადაადგილების პროცესში იგრიხება და ქუცმაცდება. შნეკის დაწოლის გამო ჩაის მასა გადის დიაფრაგმის ნახვრეტებში, დამატებით იჭყლიტება და შნეკების კამერიდან გადმოიტვირთება. დომიანიძე კ., ქართული საბჭოთა ენციკლოპედია, ტ. 11, თბ., 1987. — გვ. 75.
ჩაის შემრევი მანქანა

ჩაის შემრევი (საკუპაჟე) მანქანა — ჩაის ერთგვაროვანი ნარევის მისაღები მანქანა. ჩაის შემრევი მანქანა ხისტი ჩარჩოა, რომელზეც დამაგრებულია მზიდი გორგოლაჭები. მათზე სალტეებით დაყრდნობილია დოლი, რომელიც ლენტური ტრანსპორტიორით იტვირთება. საკუპაჟე მასალას ყრიან ტრანსპორტიორის ბუნკერში, საიდანაც იგი ტრანსპორტიორით გადაეცემა საკუპაჟე დოლის ზედა ნაწილს, აქედან კი გახსნილი ჩასატვირთი კრიჭით დოლში იყრება. საკუპაჟე პარტიების ჩაის გარკვეული ულუფების ჩაყრის შემდეგ ხუფს ხურავენ და ამძრავს ჩართავენ. დოლი 2 წთ-ის განმავლობაში ბრუნავს ერთი მიმართულებით, ხოლო შემდეგი 2 წთ-ის განმავლობაში საწინააღმდეგო მიმართულებით, რის შემდეგ ხსნიან კრიჭის ხუფს, დოლს ჩატვირთვის მხრიდან საათის ისრის მიმართულებით აბრუნებენ, რის შედეგად შერეული ჩაი გადმოიტვირთება. დომიანიძე კ., ქართული საბჭოთა ენციკლოპედია, ტ. 11, თბ., 1987. — გვ. 75.